ΓΡΑΠΤΗ ΕΡΩΤΗΣΗ E-1822/02

υποβολή: Alexander de Roo (Verts/ALE) προς την Επιτροπή

(27 Ιουνίου 2002)

Θέμα: η ολλανδική πολιτική στο θέμα των λιπασμάτων δεν πληροί τις κοινοτικές προδιαγραφές

Το ολλανδικό Βασιλικό Ίδρυμα για τη Δημόσια Υγεία και το Περιβάλλον (RIVM) ειδοποίησε την Ολλανδική Κυβέρνηση να καταστήσει αυστηρότερες από το 2003 τις προδιαγραφές για τη χρήση λιπασμάτων σε γεωργικές γαίες και να αυξήσει σε μεγάλο βαθμό την επιφάνεια των ξηρών εκτάσεων για τις οποίες ισχύουν εξαιρετικά αυστηρές προδιαγραφές σχετικά με τις αζωτούχες ουσίες. Εάν η Ολλανδία δεν το πράξει, τότε το 2003 θα έχει παραβεί την κοινοτική Οδηγία περί νιτρορρύπανσης (91/676/ΕΟΚ)(1).

Στις 31 Μαΐου 2002, ηπό παραίτηση κυβέρνηση αποφάσισε να μη λάβει καμία απόφαση για την πολιτική του 2003 στο θέμα των λιπασμάτων. Η ερχόμενη κυβέρνηση, συγκροτούμενη πιθανώς από τα κόμματα CDA, VVD και LPF, θα έχει να λύσει το πρόβλημα. Η εφημερίδα Agrarisch Dagblad της 31ης Μαΐου γράφει ότι ο νέος κυβερνητικός συνασπισμός CDA/VVD/LPF δεν θέλει να καταστήσει αυστηρότερες σε σχέση με το 2002 τις προδιαγραφές του 2003 περί λιπασμάτων.

Η Ευρωπαϊκή Επιτροπήπήρξε μέχρι σήμερα απόλυτα σαφής και ευκρινής ως προς την εφαρμογή της οδηγίας περί αζωτούχων. Στα τέλη του Μαΐου 2002, ο Επίτροπος Περιβάλλοντος κ Wallstrm γνωστοποίησε στη Βελγική Κυβέρνηση ότι η Επιτροπή θα διακόψει ή θα αναστείλει 200 εκατομμύρια ευρώ σε επιδοτήσεις για ανάπτυξη τηςπαίθρου εάν η πολιτική στον τομέα των λιπασμάτων στη Φλάνδρα δεν συμμορφωθεί προς την κοινοτική οδηγία.

Είναι διατεθειμένη η Επιτροπή, κατ' αναλογία με τη στάση της έναντι του Βελγίου, να θέσει στο αποθεματικό τα χρήματα των επιδοτήσεων για την ολλανδική εντατική κτηνοτροφία μέχρις ότου η πολιτική της νέας ολλανδικής κυβέρνησης για το 2003 συμμορφωθεί προς τις κοινοτικές προδιαγραφές για τα αζωτούχα λιπάσματα·

(1) ΕΕ L 375 της 31.12.1991, σελ. 1.

Απάντηση της κας Wallstrm εξ ονόματος της Επιτροπής

(9 Σεπτεμβρίου 2002)

Η Επιτροπή παρακολουθεί εκ του σύνεγγυς την εφαρμογή της οδηγίας περί νιτρορρύπανσης (91/676/ΕΟΚ) στις Κάτω Χώρες. Οι Κάτω Χώρες δεν έχουν προβεί στον χαρακτηρισμό συγκεκριμένων ζωνών ως ευπρόσβλητων από τη νιτρορρύπανση, αλλά έχουν κάνει χρήση του άρθρου 3 παράγραφος 5 της οδηγίας και έχουν καταρτίσει πρόγραμμα δράσης για το εθνικό τους έδαφος. Το 1998, κινήθηκε διαδικασία κατά των Κάτω Χωρών λόγω παράβασης (1998/2158), διότι δεν συμπεριλήφθηκαν στο πρόγραμμα δράσης όλα τα απαιτούμενα μέτρα, σύμφωνα με το άρθρο 5 παράγραφοι 4 και 5 και τα παραρτήματα ΙΙ και ΙΙΙ της οδηγίας περί νιτρορρύπανσης. Ηπόθεση παραπέμφθηκε στο Ευρωπαϊκό Δικαστήριο και επί του παρόντος ευρίσκεται στο τελικό της στάδιο, καθώς αναμένεται η έκδοση απόφασης του Δικαστηρίου.

Προκειμένου να εξασφαλίζεται λογική συνέπεια μεταξύ των κοινοτικών πολιτικών για το περιβάλλον και για την αγροτική ανάπτυξη, συμπεριλήφθηκαν σαφείς και αμετάκλητες δεσμεύσεις σε έκαστο από τα προγράμματα αγροτικής ανάπτυξης με κοινοτική συγχρηματοδότηση. Σχετικά με την οδηγία περί νιτρορρύπανσης, οι δεσμεύσεις στα ολλανδικά προγράμματα αγροτικής ανάπτυξης προβλέπουν ότι πρέπει να έχει επιτευχθεί επαρκής πρόοδος, έως την 31η Δεκεμβρίου 2000, όσον αφορά τη συμμόρφωση με την οδηγία περί νιτρορρύπανσης, η οποία συνεπάγεται ουσιαστικά τροποποίηση και συμπλήρωση της πολιτικής των Κάτω Χωρών σχετικά με τις ανόργανες ουσίες.

Στην επιστολή του, με ημερομηνία 25 Μαΐου 2000, το αρμόδιο για τη γεωργία και την αλιεία Μέλος της Επιτροπής πληροφόρησε τα κράτη μέλη ότι η Επιτροπή θα τα ειδοποιήσει επισήμως, όταν πρόκειται να λάβει άμεσα μέτρα, σε περίπτωση που ανακύψουν παρατυπίες όσον αφορά τους όρουςλοποίησης της οδηγίας περί νιτρορρύπανσης, ιδίως στην περίπτωση αδυναμίας συμμόρφωσης προς τη δέσμευσηπόδειξης ευπαθών ζωνών ως προς τα νιτρικά άλατα. Μια τέτοια ενδεδειγμένη δράση ενδέχεται να περιλαμβάνει προσφυγή, από μέρους της Επιτροπής, στο άρθρο 7 παράγραφος 4 του κανονισμού αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής(1).

Η επιστολή από το αρμόδιο για το περιβάλλον Μέλος της Επιτροπής, με ημερομηνία 27 Μαΐου 2002, της οποίας γίνεται μνεία στη γραπτή ερώτηση, απευθυνόταν στον κ. Bart Staes, Μέλος του Κοινοβουλίου, εις απάντηση της επιστολής του επί του θέματος. Αφορούσε την πρόσφατη πρόταση για τον χαρακτηρισμό ζωνών ως ευπρόσβλητων από τη νιτρορρύπανση στη Φλάνδρα. Η επιστολή του Μέλους της Επιτροπής αναφέρεται στη δέσμευση που ανέλαβε η περιφέρεια της Φλάνδρας, στο πλαίσιο του προγράμματός της αγροτικής ανάπτυξης. Δεν αναφέρεται καθόλου στη συγκεκριμένη απόσυρση κονδυλίων, όπωςποδεικνύεται στην εν λόγω ερώτηση.

Ο χαρακτηρισμός ζωνών ως ευπρόσβλητων από τη νιτρορρύπανση στη Φλάνδραπήρξε πολύ περιορισμένος (9 % του εδάφους της) για αρκετά χρόνια. Στις 25 Ιουνίου 2002, οι φλαμανδικές αρχέςπέβαλαν επισήμως στην Επιτροπή, και μέσω της Μόνιμης Αντιπροσωπείας του Βελγίου στην Ένωση, νέα πρόταση. Η Επιτροπή επί του παρόντος αναλύει αυτή τη νέα πρόταση. Όπως προαναφέρεται, οι Κάτω Χώρες έχουν καταρτίσει πρόγραμμα δράσης για ολόκληρη την επικράτεια. Επομένως, παρ' όλον ότιπάρχουν ορισμένες ομοιότητες μεταξύ Κάτω Χωρών και Φλάνδρας στον τομέα της γεωργίας, η προσέγγιση που ακολουθήθηκε για τον χαρακτηρισμό ζωνών ως ευπρόσβλητων από τη νιτρορρύπανσηπήρξε πολύ διαφορετική στη Φλάνδρα σε σύγκριση με τις Κάτω Χώρες.

(1) ΕΕ L 160 της 26.6.1999.